There Goes My Everything

«There Goes My Everything» er en amerikansk populærmusikksang med melodi og tekst av Dallas Frazier. Den ble publisert i 1965. Sangen er best kjent i en versjon fra 1966 med Jack Greene. Den tilbrakte syv uker på toppen og lå i totalt 21 uker på den amerikanske Billboard Hot Country Songs-listen. Sangen vant også flere priser, innbefattet Single of the Year og Song of the Year på den aller første CWA Awards-utdelingen. I tillegg ble albumet med samme tittel kåret til Album of the Year og Greene ble kåret til Male Vocalist of the Year.

Sangen 
Sangen handler om et par som bryter opp, men hvorfor er et mysterium. Sangens jeg-person sier han kan høre en stemme referere til ham som darling, men det virker usannsynlig, siden bruddet er bittert. Sangen beskriver jeg-personens følelser idet elskerinnen forlater ham. Han kommer til å innse hvor mye hun betød for ham nå som han mister henne.

«There Goes My Everything» blir i dag betraktet som en countrymusikkstandard. Mange artister har gjort coverversjoner av den.

Engelbert Humperdinck 
Briten Engelbert Humperdinck spilte første gang inn sin versjon i 1967. Den ble utgitt på singlene Decca F.12510 (i Storbritannia) og på Parrot 45-400 (i USA). Musikalsk leder var Johnny Harris. Produsent var Peter Sullivan. Han gjorde en nyinnspilling av den på den vesttyske LP-platen Träumen mit Engelbert (Ariola) fra 1986.

Elvis Presleys versjon 
Elvis Presley spilte inn sangen i RCA Studio B, Nashville, 8. juni 1970 Den ble utgitt på singlen RCA 47-9960 i desember 1970. Produsent var Felton Jarvis.

Andre versjoner 
 Patty Loveless
 Loretta Lynn
 Slim Whitman
 Roger Whittaker
 Tammy Wynette
 Hootenanny Singers som «En gång är ingen gång»
 Anni-Frid Lyngstad som «En gång är ingen gång»
 Vikingarna som «En gång är ingen gång»

Kristne versjoner 
Melodien blir brukt i den kristne svenske sangen «Han är min sång och min glädje» med Pelle Karlsson. Den er kjent som «Han er min sang og min glede» på norsk og som «Han er min sang og glæde» på dansk.

Norske versjoner 
Kjell Grunnteig har skrevet en verdslig norsk tekst. Hans versjon bærer tittelen «Min eneste kjærlighet». Som kristen tekst brukes en norsk oversettelse av Pelle Karlssons svenske tekst.

Innspillinger 

Triola- og Flora-innspillingene er identiske.

Listeplasseringer

Referanser 

Sanger fra USA
Sanger fra 1966